O‘zbekistonga kirish uchun joriy yil 15-iyuldan elektron vizalar joriy etiladi

O‘zbekistonda 15-iyuldan elektron kirish vizalarini rasmiylashtirish va taqdim etish tizimi —E-visa.uz joriy etiladi. Bu haqda “Gazeta.uz” xabar bermoqda.

Bu Prezident Shavkat Mirziyoyev 2018-yil 4-iyulda imzolangan “Chet el fuqarolarining O‘zbekiston Respublikasiga kirish tartibini yanada takomillashtirish to‘g‘risida”gi qarorida ko‘zda tutilgan.
Ushbu sanadan boshlab chet el fuqarolarining O‘zbekistonning xorijdagi diplomatik vakolatxonalari va konsullik muassasalariga murojaat qilish majburiyati ham bekor qilinadi.